**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL TURTO PERDAVIMO VIEŠAJAI ĮSTAIGAI LAZDIJŲ R. VEISIEJŲ SIGITO GEDOS GIMNAZIJAI**

2018 m. gruodžio 19 d. Nr. 34-1565

Lazdijai

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 4 dalimis, Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašo, patvirtinto Lazdijų rajono savivaldybės tarybos 2014 m. balandžio 4 d. sprendimu Nr. [5TS-1071](http://10.103.1.4:49201/aktai/Default.aspx?Id=3&DocId=31342) „Dėl Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašo patvirtinimo“, 5.1, 7.1.1.2 papunkčiais ir 12 punktu bei atsižvelgdama į viešosios įstaigos Lazdijų r. Veisiejų Sigito Gedos gimnazijos 2018-12-07 raštą Nr. VSGGD3-253 „Dėl turto perdavimo Lazdijų r. Veisiejų Sigito Gedos gimnazijai“, Lazdijų rajono savivaldybės taryba n u s p r e n d ž i a:

 1. Perduoti viešajai įstaigai Lazdijų r. Veisiejų Sigito Gedos gimnazijai valdyti, naudoti ir disponuoti juo patikėjimo teise Lazdijų rajono savivaldybei nuosavybės teise priklausantį ilgalaikį materialųjį turtą – žolės pjovimo traktorių, inventorinis Nr. CA-00003322, įsigijimo vertė – 2783,00 Eur, nusidėvėjimas – 0,00 Eur, likutinė vertė (2018-12-15) – 2783,00 Eur, įstatuose numatytai veiklai vykdyti.

 2. Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, pasirašyti sprendimo 1 punkte nurodyto turto perdavimo ir priėmimo aktą.

3. Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Ineta Junelienė

2018-12-18

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL TURTO PERDAVIMO VIEŠAJAI ĮSTAIGAI LAZDIJŲ R. VEISIEJŲ SIGITO GEDOS GIMNAZIJAI“ PROJEKTO**

**AIŠKINAMASIS RAŠTAS**

2018-12-18

 Lazdijų rajono savivaldybės tarybos sprendimo projektas „Dėl turto perdavimo viešajai įstaigai Lazdijų r. Veisiejų Sigito Gedos gimnazijai“ parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 4 dalimis, Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašo, patvirtinto Lazdijų rajono savivaldybės tarybos 2014 m. balandžio 4 d. sprendimu Nr. [5TS-1071](http://10.103.1.4:49201/aktai/Default.aspx?Id=3&DocId=31342) „Dėl Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašo patvirtinimo“, 5.1, 7.1.1.2 papunkčiais ir 12 punktu bei atsižvelgiant į viešosios įstaigos Lazdijų r. Veisiejų Sigito Gedos gimnazijos 2018-12-07 raštą Nr. VSGGD3-253 „Dėl turto perdavimo Lazdijų r. Veisiejų Sigito Gedos gimnazijai“.

Viešoji įstaiga Lazdijų r. Veisiejų Sigito Gedos gimnazija 2018-12-07 raštu Nr. VSGGD3-253 „Dėl turto perdavimo Lazdijų r. Veisiejų Sigito Gedos gimnazijai“ kreipėsi dėl ilgalaikio materialiojo turto – žolės pjovimo traktoriaus perdavimo.

 Šio projekto tikslas – perduoti viešajai įstaigai Lazdijų r. Veisiejų Sigito Gedos gimnazijai valdyti, naudoti ir disponuoti juo patikėjimo teise Lazdijų rajono savivaldybei nuosavybės teise priklausantį ilgalaikį materialųjį turtą – žolės pjovimo traktorių, inventorinis Nr. CA-00003322, įsigijimo vertė – 2783,00 Eur, nusidėvėjimas – 0,00 Eur, likutinė vertė (2018-12-15) – 2783,00 Eur, nuostatuose numatytai veiklai vykdyti.

 Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, pasirašyti sprendime nurodyto turto perdavimo ir priėmimo aktą.

Parengtas sprendimo projektas neprieštarauja galiojantiems teisės aktams.

 Priėmus sprendimo projektą, neigiamų pasekmių nenumatoma.

 Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

 Dėl sprendimo projekto pastabų ir pasiūlymų negauta.

 Sprendimo projektą parengė Lazdijų rajono savivaldybės administracijos Ekonomikos skyriaus vyriausioji specialistė Ineta Junelienė.

Ekonomikos skyriaus vyriausioji specialistė Ineta Junelienė